Manden kunne ikke holde fingrene for sig selv, og det har ført til en fængselsdom på fire måneder

En 28-årig mand fra Syrien er blevet kendt skyldig i at tage 17 kvinder på numsen.

Manden kunne ikke holde fingrene for sig selv, og det har ført til en fængselsdom på fire måneder og endvidere en udvisning fra Danmark.

Det skriver Anklager Sydjylland på Twitter, efter den unge mand blev dømt ved Retten i Esbjerg.

Manden skulle angiveligt have opsøgt kvinderne, imens de var ude at cykle. Efterfølgende skulle han have taget dem på numsen.

Han tog imod dommen og valgte ikke anke.